CELEX: 62009CA0311
Language: sk
Date: 2010-05-06 00:00:00
Title: Vec C-311/09: Rozsudok Súdneho dvora (siedma komora) zo 6. mája 2010 — Európska komisia/Poľská republika (Nesplnenie povinnosti členským štátom — Dane — DPH — Medzinárodná preprava osôb — Zdanenie prepravcov so sídlom mimo vnútroštátneho územia paušálnym spôsobom)

3.7.2010   
            
            
               SK
            
            
               Úradný vestník Európskej únie
            
            
               C 179/14
            
         Rozsudok Súdneho dvora (siedma komora) zo 6. mája 2010 — Európska komisia/Poľská republika
   (Vec C-311/09) (1)
   
   (Nesplnenie povinnosti členským štátom - Dane - DPH - Medzinárodná preprava osôb - Zdanenie prepravcov so sídlom mimo vnútroštátneho územia paušálnym spôsobom)
   2010/C 179/22
   Jazyk konania: poľština
   
      Účastníci konania
   
   
      Žalobkyňa: Európska komisia (v zastúpení: D. Triantafyllou a K. Herrmann, splnomocnení zástupcovia)
   
      Žalovaná: Poľská republika (v zastúpení: M. Dowgielewicz a M. Szpunar, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článkov 73, 168 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Medzinárodná preprava osôb v cestnej doprave — Vnútroštátna právna úprava, ktorá zdaňuje prepravcov so sídlom v zahraničí daňou z pridanej hodnoty podľa paušálneho systému založeného len na počte osôb prepravovaných cez vnútroštátne územie a ktorá neumožňuje odpočet dane uplatnenej na predchádzajúcom stupni
   
      Výrok rozsudku
   
   
               1.
            
            
               Poľská republika si tým, že za poskytovanie služieb v medzinárodnej cestnej doprave zdaniteľnými osobami, ktoré majú svoje sídlo alebo trvalé bydlisko mimo Poľska, vyberá daň z pridanej hodnoty spôsobom uvedeným v oddieli 13 § 35 bodoch 1 a 3 až 5 nariadenia ministra financií z 27. apríla 2004, nesplnila povinnosti, ktoré jej vyplývajú z článkov 73, 168 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty.
            
         
               2.
            
            
               Poľská republika je povinná nahradiť trovy konania.
            
         
      (1)  Ú. v. EÚ C 256, 24.10.2009.